Fuji Television

Ang , kilala din bilang , na may pantawag na senyas na JOCX-DTV, ay isang estasyon ng telebisyo sa bansang Hapon na nakabase sa Odaiba, Minato, Tokyo, Hapon. Ito ang susing estasyon ng Fuji News Network (FNN) at Fuji Network System (FNS). Isa ang Fuji Television sa ''limang pribadong mga brodkaster na nakabase sa  Tokyo''.

Pinapagana ng Fuji Television ang tatlong primerang estasyong telebisyon, na kilala bilang "Fuji Television One" ("Fuji Television 739"—palakasan/variety, kabilang ang lahat ng larong tahanan ng Tokyo Yakult Swallows), "Fuji Television Two" ("Fuji Television 721"—drama/anime, kabilang lahat ng larong tahanan ng Saitama Seibu Lions), at "Fuji Television Next" ("Fuji Television CSHD"—live na primerang palabas) (sama-samang tinatawag bilang "Fuji Television OneTwoNext"), na mayroon lahat sa high-definition (o mataas na depinisyon).

Ang may-ari ng Fuji Television ay ang , isang sertipikadong kompanyang humahawak ng pagbobrodkast sa ilalim Batas ng Pagbobrodkast na Hapones, at apilyado sa Fujisankei Communications Group. Itinatag ang kasalukuyang Fuji Television noong Oktubre 2008. Ang Fuji Media Holdings ay ang dating Fuji Television na itinatag noong 1957.

Noong mga unang araw ng pagbobrodkast ng Fuji TV, matagal na nasa gitna ng lahat ng mga estasyon sa Tokyo ang marka o rating nito. Noong unang bahagi ng dekada 1980, tumaas ng husto ang marka nito. Noong 1982, nanalo ito ng "Triple Crown" (Koronang Triple) sa mga marka sa mga nangungunang estasyon para sa unang pagkakataon, at ginawa ang maraming kilalang dramang pantelebisyon at mga palabas na variety. Noong 1997, lumipat ang Fuji Television mula sa Kawata-cho, Distrito ng Shinjuku tungo sa Odaiba, ang sub-sentro ng Rinkai, Tokyo, na nagdulot ng pag-unlad ng lugar sa Odaiba, na halos walang laman noong mga panahon na yaon. Pagkatapos ng dekada 2010, bumagsak ng husto ang marka ng Fuji TV, at nakaranggo ito sa lima ng mga marka ng sambahayan sa lahat ng estasyon sa Tokyo. Subalit, sa kabilang banda, ang Fuji TV ay isang estasyon ng sari-saring operayon sa industriyang telebisyong Hapones at isang mas mataas na proporsyon ng kita mula sa mga departamento sa labas ng pangunahing negosyo. Karagdagan pa dito, ang Fuji TV ang unang estasyon ng telebisyon sa Hapon na nagbrodkast at gumawa ng seryeng animasyon na gawang-lokal.

Mga tanggapan
Matatagpuan ang punong himpilan ng Fuji Television sa 2-4-8, Daiba, Minato, Tokyo. Matatagpuan ang tanggapan sa Kansai sa Silangang Aqua Dojima, Dojima, Kita-ku, Osaka. Matatagpuan ang tanggapan sa Nagoya sa Telepia, Higashi-sakura, Higashi-ku, Nagoya. Mayroon di ang estasyong telebisyong Hapones ng 12 tanggapang kagawaran sa ibang bahagi ng mundo sa mga lokasyon sa mga bansa, tulad ng Pransya, Rusya, Estados Unidos, Timog Korea, Tsina, Thailand at Reyno Unido.

Mga pananda

Mga sanggunian

Kategorya:Mga estasyon ng telebisyon sa Hapon